**Feladatok Szili Hanna Melinda *Az álmok nyomában* című írásához**

1) *Olvassátok el Szili Hanna Melinda* Az álmok nyomában *című írását!*

*Készítsétek el az* álomlogika *szócikkét a szöveg alapján!*

álomlogika: …………………………………………………………………………………….

………………………………………………………………………………………………….

*Milyen példát említ a szöveg az álomlogikára? Másoljátok le!*

………………………………………………………………………………………………….

*Nektek mi volt a legfurcsább, a leghihetetlenebbnek tűnő álmotok? Meséljétek el egymásnak!*

*Húzzatok egy kártyát, de ne mutassátok meg a társaitoknak! Képzeljétek el, hogy a kártyátokon látható kép az álmotok része! Találjatok ki egy, az álomlogika „szabályait” követő történetet, és szőjétek bele a kártyátokon látható képet is! A társaitok feladata, hogy rájöjjenek, mi szerepel a kártyátokon.*

**

(Forrás: <http://bit.ly/2rFq2Py>, letöltés dátuma: 2017. május 30, 13:48)

*Keressétek meg* Az álmok nyomában *című írásban, hogy mit gondolt Freud az álmok szerepéről!* ………………………………………………………………………………………………

*Egyetértetek Freud állításával? Hozzatok két érvet a véleményetek alátámasztására!*

1. érv: …………………………………………………………………………………………...

2. érv: …………………………………………………………………………………………...

*Olvassátok el J. K. Rowling* Harry Potter és a bölcsek köve *című regényének alábbi részletét!*

- Nekem nem kell köpönyeg ahhoz, hogy láthatatlanná váljak – mosolygott jóindulatúan Dumbledore. – Nos, ki tudod találni, mit mutat meg nekünk Edevis tükre?

Harry megrázta a fejét.

- Hadd segítsek. A világ legboldogabb embere úgy használhatná Edevis tükrét, mint egy közönséges tükröt, vagyis ha belenézne, pontosan olyannak látná magát, amilyen. Dereng már?

Harry gondolkozott egy percig, majd megkockáztatott egy óvatos találgatást.

- Azt mutatja, amit akarunk.

- Igen is, meg nem is – felelte halk-szelíden Dumbledore. – Nem mutat se többet, se mást, mint szívünk legmélyének leghőbb vágyát. Te, aki sosem találkoztál a családoddal, ott látod magad a körükben. Ronald Weasley, akinek a bátyái árnyékában telt az élete, úgy látja magát, mint a legdicsőbbet valamennyi testvér közül. Ez a tükör azonban nem teszi bölccsé az embert, nem tárja fel az igazságot. Sokan sorvadtak el előtte, mert megbabonázta őket a látvány, és megannyi ember őrült bele, hogy nem tudta, valóságos-e, vagy akár csak *lehetséges-e*, amit a tükörben lát.

- A tükör holnap új helyre kerül, és arra kérlek, ne indulj többé a keresésére. Ha úgy adódik, hogy viszontlátod, most már tudod, mire számíts. Rossz úton jár, aki álmokból épít várat, és közben elfelejt élni – ezt jól vésd az eszedbe.

(Joanne Kathleen Rowling, *Harry Potter és a bölcsek köve*, Animus Kiadó, Budapest, 2002, 199-200.)

*Mit mutat meg Edevis tükre?* …………………………………………………………………...

*Hogyan kapcsolódik a tükör rejtélye Freud állításához az álmok szerepéről?*

…………………………………………………………………………………………………...

…………………………………………………………………………………………………...

*Milyen szólást idéz fel* Az álmok nyomában című írás? *Mi a jelentése?*

Szólás: ………………………………… Jelentés: ………………………………………….

*Milyen formában jelenik meg ez a szólás a Harry Potter-részletben?*

…………………………………………………………………………………………………..

*Mit gondoltok, miért inti óva Dumbledore Harryt Edevis tükrének használatától?*

…………………………………………………………………………………………………..

…………………………………………………………………………………………………..

*Képzeljétek el, hogy ti is belenézhettek Edevis tükrébe! Vajon mit látnátok? Rajzoljátok le!*

*Harry, ha Edevis tükrébe néz, a sosem ismert szüleit látja, és arról álmodozik, hogy a családja körében van; olyan lehet ez az élmény számára, mintha ébren álmodna. Mit gondoltok, miben hasonlít, illetve miben különbözik az álom és az álmodozás? Töltsétek ki a Venn-diagramot!*

**

(Forrás: <http://bit.ly/2qByefw>, letöltés dátuma: 2017. május 30, 15:03)

2) *Egészítsétek ki az alábbi szólásokat és közmondásokat! Adjátok meg a jelentésüket is!*

a) Éhes disznó makkal ………………. . Jelentés: ………………………….

b) Ki mint veti …………, úgy alussza …………… . Jelentés: ………………………….

c) ……………… sem gondolta. Jelentés: ………………………….

d) Még ……………… is hazudik. Jelentés: ………………………….

e) …………… még senki sem gazdagodott meg. Jelentés: ………………………….

*Mi a közös a fenti szólásokban és közmondásokban? Beszéljétek meg!*

*Gyűjtsetek ti is olyan szólásokat és közmondásokat, amelyek az álommal kapcsolatosak!*

*Olvassátok el* Az álmok nyomában *című írást, majd válaszoljatok a kérdésekre!*

Kik azok a pszichológusok, akik álomfejtéssel foglalkoztak? …………………………………

Kik foglalkoztak rajtuk kívül álomfejtéssel? ……………………………………………….......

Milyen jelentéseket tulajdonítanak az egyes álomfejtők a kígyónak? ………………………….

…………………………………………………………………………………………………...

Mi lehet az oka annak, hogy Freud elképzeléseit többször módosították és cáfolták?

…………………………………………………………………………………………………...

…………………………………………………………………………………………………...

…………………………………………………………………………………………………...

3) *Olvassátok el* Az álmok nyomában *című írást, majd válaszoljatok a kérdésekre!*

*Hogyan tekintettek az álmokra az ősi időkben?* ………………………………………………...

*Kiknek a feladata volt az álmok értelmezése?* ………………………………………………….

*Melyik korra utalhat az* ősi idők *kifejezés? Indokoljátok a válaszotokat!*

…………………………………………………………………………………………………..

…………………………………………………………………………………………………...

*Hogyan kapcsolódik ehhez a korhoz a jungi álomfejtés?* ………………………………………

…………………………………………………………………………………………………..

*Olvassátok el Gárdonyi Géza* Egri csillagok *című regényének részletét, és oldjátok meg a hozzá kapcsolódó feladatokat!*

A sovány kis cigányasszony könyörgött Dobónak, hogy hadd mondjon jövendőt.

- A feleséged? - kérdezte Dobó a cigánytól.

- Azs - felelte a cigány -, ma reggel házsasodtunk össze.

A cigányasszony odaült a tűzhöz, összekotorta a parazsat, és fekete, apró magvakat szórt reá.

- Datura stramonium - szólt a pap, a magvakra tekintve.

A parázsról kék füstoszlop szállt fel. A cigányasszony kőre ült, és beletartotta a füstbe az orcáját.

A vitézek meg a volt rabok kíváncsian állották körül.

- A kezét... - mondotta néhány perc múlva a cigányasszony Dobónak.

Dobó odanyújtotta.

A cigányasszony fölemelte az arcát az égnek. A szeme fehérével nézett fölfelé. És remegő ajkakkal beszélt:

- Vörös és fekete madarakat látok... Szállanak egymás után... Tíz... tizenöt... tizenhét... tizennyolc...

- Ezek az éveim - mondotta Dobó.

- A tizennyolcadik madárral egy angyal repül. Leszáll hozzád, és veled marad. Kendőt rak a homlokodra. A neve Sára.

- Eszerint Sára lesz a feleségem. No, szép vénlegény leszek, mikorra megtalálom Sárát!

- A tizenkilencedik madár vörös. Sötét, villámos felhőt hoz magával. A földön három nagy oszlop eldőlt.

- Buda? Temesvár? Fehérvár? - kérdezi Dobó tűnődve.

- A negyedik is lángol már, te fenntartod azt, noha kezedre, fejedre záporként hull a tűz.

- Szolnok? Eger?

- A huszadik madár aranyszínű. A nap sugaraiba van öltözködve. A fején korona. A korona egy gyémántja az öledbe hull.

- Ez jót jelent.

- Aztán megint vörös és fekete madarak szállanak egymás után. De sötétség következik... Nem látok többé semmit... Lánccsörgést hallok... A te sóhajtásodat...

Összerázkódott, és elbocsátotta Dobónak a kezét.

- Eszerint börtönben halok meg - szólt Dobó összeborzongva.

(Gárdonyi Géza, *Egri csillagok* 1.10, <http://bit.ly/2rbYMqt>, letöltés dátuma: 2017. május 30, 17:40)

*Milyen előkészületeket tett a cigányasszony a jóslat megkezdése előtt?*

…………………………………………………………………………………………………..

…………………………………………………………………………………………………..

*Szerintetek miért volt szükség erre a szertartásra?* …………………………………………….

…………………………………………………………………………………………………..

*Kik végezhettek a cigányasszonyéhoz hasonló rituálékat az ősi időkben?*

…………………………………………………………………………………………………..

*Mit gondoltok, miért nem végezhettek álomfejtést, miért nem válhattak jóssá akárkik?*

…………………………………………………………………………………………………...

*Vajon milyen kritériumoknak (feltételeknek) kellett megfelelniük a jósoknak az ősi időkben?*

…………………………………………………………………………………………………...

*Szerintetek teljesülnek, teljesülniük kell-e ezeknek a feltételeknek a Dobónak jövendőt mondó cigányasszony esetében is? Indokoljátok a válaszotokat!*

………………………………………………………………………………………………….

………………………………………………………………………………………………….

………………………………………………………………………………………………….

*Mi mindent jósol a cigányasszony Dobónak? Mit jelentenek ezek a jóslatok? Töltsétek ki a táblázatot!*

|  |  |
| --- | --- |
| JÓSLATOK | JELENTÉSÜK |
|  |  |

*Húzzátok alá zölddel a pozitív jelentéssel bíró, pirossal a vészjósló látomásokat!*

*Mit gondoltok, mi mindenből következtethetett Dobó az egyes jóslatok jelentésére? Beszéljétek meg!*

*Hogyan kapcsolódtak az ősi időkben a jóslatok az álmokhoz?* ………………………………...

…………………………………………………………………………………………………..

*Szerintetek ma is fennáll ez a kapcsolat? Indokoljátok a válaszotokat!*

…………………………………………………………………………………………………..

…………………………………………………………………………………………………..